钦定古今图书集成/明伦汇编/氏族典/第228卷 > 杨师道
## 钦定古今图书集成/明伦汇编/氏族典/第228卷 > 杨师道

按《唐书杨恭仁传》：“师道，字景猷，恭仁弟。清警有才思。
客洛阳，为王世充所拘，间归高祖，授上仪同，为备身
左右，尚桂阳公主。除吏部侍郎，改太常卿，封安德郡
公。贞观十年，拜侍中，参预朝政。久之，迁中书令。太子
承乾得罪，诏杂治其狱。师道妻异姓子赵节与承乾
通谋，乃微讽帝欲活之。帝怒，罢为吏部尚书，改工部”
尚书，复为太常卿。卒，赠吏部尚书、并州都督，谥曰“懿。”
子豫之，尚巢王元吉女寿春县主。居母丧，与永嘉公
主乱，为主婿窦奉节所杀。